Tietokirja keskittyy vaalirahakohun jälkeiseen aikaan.

Politiikka Jyri Hänninen, Jarno Liski: Keskustan valtakunta: kertomus rahasta, vallasta ja korruptiosta. Into. 198 s. Puoluekenttä on hajaannuksen tilassa monessa Euroopan maassa, kun vakiintuneet puolueet menettävät kannatustaan ja uudet puolueet valtaavat tilaa. Kahden tutkivan toimittajan Jyri Hännisen ja Jarno Liskin teos Keskustan valtakunta tarjoaa yhden tulkinnan siitä, mikä puolueita vaivaa.